《粤秀山》
明代·陈则

曜真峰倒海，城市惬山林。策杖凭高眺，微吟寄兴深。

荫松围酌酒，怪石踞弹琴。何必怀招隐，飘然世外心。

作者简介：（约公元一三八三年前后在世），字文度，昆山人。生卒年均不详，约明太祖洪武中前后在世。洪武六年，（公元一三七三年）举秀才，授应天府治中。俄擢户部侍郎。以阅实人口，出为大同府同知，进知府。则工诗，与高启等称“北郭十友”，亦称十才子。